Data was extracted from:https://www.infomed.co.il/drugs/imiglucerase/

המומחים של
Info
med
מסבירים:
אימיגלוסרז הינה גרסה רקומביננטית, אשר הופקה בטכנולוגיה של הנדסה גנטית, של האנזים גלוקוצרברוזידאז (glucocerebrosidase), הנמצא בחסר בחולים במחלת גושה. אימיגלוסרז ניתן באמצעות עירוי תוך ורידי ומשמש כטיפול אנזימי חליפי בחולים במחלת גושה מסוג 1 הסובלים מאחד מהתסמינים הבאים: אנמיה, תרומבוציטופניה, מחלת עצם, הגדלת הטחול ו/או הגדלת הכבד. הטיפול באימיגלוסרז מסייע בפירוק חומר האגירה השומני ובכך מאפשר את התפקוד התקין של הרקמות והאיברים בהם הצטבר חומר האגירה ומונע את המשך התדרדרות המחלה.
מידע על התרופה
אופן נטילת התרופה
הזרקה תוך-ורידית.
תדירות וזמן נטילה
התרופה ניתנת לרוב פעם בשבועיים למשך כל החיים.
טווח המינון
המינון ייקבע באופן אינדיבידואלי בהתאם למצב הרפואי והתגובה לטיפול. מינון מקובל:
60 יחידות בינלאומיות עבור כל ק"ג משקל גוף, במנה הניתנת פעם בשבועיים.
תחילת ההשפעה
לאחר 6 חודשי טיפול ניתן לראות שיפור במדדי הדם (הומוגלובין וספירת טסיות) והקטנה במימדי הטחול והכבד. שיפור במצב העצם עשוי לקחת זמן טיפול ממושך יותר. התגובה לטיפול לרוב מהירה יותר בקרב ילדים.
משך ההשפעה
לאחר 6 חודשי טיפול ניתן לראות שיפור במדדי הדם (הומוגלובין וספירת טסיות) והקטנה במימדי הטחול והכבד. שיפור במצב העצם עשוי לקחת זמן טיפול ממושך יותר. התגובה לטיפול לרוב מהירה יותר בקרב ילדים.
מנה שנשכחה
יש חשיבות רבה לשמירת רציפות הטיפול על מנת להמשיך ולספק לגוף את האנזים החסר ובכך למנוע את המשך הצטברות חומר האגירה.
הפסקת התרופה
הפסקת הטיפול תיעשה על פי החלטת הרופא המטפל.
מינון עודף
אין עדויות לתופעות חריגות במקרה של מינון עודף.
אזהרות
תזונה
אין הגבלות.
נהיגה
אין בעיות ידועות.
הריון
מהנתונים הקיימים לא נצפו תופעות בלתי רצויות בשל השימוש. יש לשקול שימוש. קיימים סיכונים בהריון עם סימני מחלת הגושה עצמה.
הנקה
התרופה עוברת לחלב אם בכמות קטנה. מומלץ להיוועץ ברופא. יש לשקול את תועלות ההנקה אל מול צרכי האם.
תינוקות וילדים
יש להיוועץ ברופא הילדים. בטיחות ויעילות לא נבחנו מתחת לגיל שנתיים.
קשישים
אין המלצות ייחודיות. ייתכן שיהיה צורך בהפחתת המינון.
דווח לרופא במקרה של
אלרגיה
סיכון ממנת יתר
נמוך
סיכון מפיתוח תלות
נמוך
תופעות לוואי
תופעות לוואי מקומיות באזור ההזרקה הכוללות: אי נוחות, גירוד, תחושת צריבה או נפיחות. ייתכנו גם תופעות אלרגיה, חלקן רציניות, המתבטאות בפריחה, קשיי נשימה ונפיחות בפנים. כמו כן, ייתכנו תופעות כגון: כאב גב, צמרמורת, שלשול, סחרחורת, חום, כאב ראש, בחילה, הקאה, עייפות וקצב לב מהיר.
פרטי תגובה עם תרופות אחרות
אין מידע. יש להתחשב ברגישות יתר לחומר הפעיל או לכל אחד ממרכיבי התרופה האחרים.
השפעת שימוש ממושך
במהלך הטיפול יש לערוך באופן סדרתי בדיקות דם, בדיקות עצם ומעקב אחר מימדי הטחול והכבד.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא